stanford-oval/wikipedia huggingface dataset:
Jiří Hunkes

| Jiří Hunkes |
| --- | --- |

Henkilötiedot
Syntynyt: 31. heinäkuuta 1984 (ikä 40) Brno, Tšekkoslovakia
Kansalaisuus:  Tšekki
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  80 kg
Seura
Seura:  Hormadi Anglet
Sarja:  Ligue Magnus
Pelaajaura
Pääsarjaura:  2002–
Aik. seurat:  HC Třinec (ČEL),   Rauman Lukko (SML)   Pelicans (SML)   HC Liberec (ČEL)   Lev Poprad (KHL)   Lev Praha (KHL)   Sparta Praha (ČEL)   HC Liberec (ČEL)
Jiří Hunkes (s. 31. heinäkuuta 1984 Brno, Tšekkoslovakia) on tšekkiläinen jääkiekkoilija, pelipaikaltaan puolustaja, joka edustaa Ranskan pääsarjassa pelaavaa Angletia.
Tšekin Extraliigan HC Třinecissä pelannut Hunkes siirtyi kaudeksi 2006–2007 Rauman Lukkoon kaksivuotisella sopimuksella. Hunkesilta odotettiin paljon Raumalla, sillä edellinen kausi oli ollut ns. läpimurtokausi, jonka aikana hänet valittiin Tšekin maajoukkueeseen. Lopulliseen MM-kisajoukkueeseen valintaa ei kuitenkaan tullut. Hunkes kuitenkin osoittautui pettymykseksi kiekollisen puolustajan roolissa, mikä hänestä oli kaavailtu. Kiekolliselle puolustajalle hyvin tärkeä laukaus oli heikohko ja kesken kauden tapahtunut loukkaantuminen vaikeutti kokoonpanoon mahtumista. Lukko päästikin miehen menemään ja 25.1.2007 Hunkes sopi loppukauden kestävän sopimuksen Lahden Pelicansin kanssa. Loppukauden kestävään sopimukseen tehtiin myös optio kaudesta 2007–2008.
Hunkes jätti Suomen yhden kauden jälkeen ja palasi kotimaahansa, kun hän teki neljän vuoden sopimuksen HC Liberecin kanssa. Neljän Liberec-kauden jälkeen Hunkes teki sopimuksen KHL:ssä aloittavan Lev Popradin kanssa. Hän pelasi kauden Popradissa ja vaihtoi seuraavaksi kaudeksi joukkueen KHL:ssä korvanneeseen Lev Prahaan.
Hunkes pelasi alkukauden 2012–2013 Lev Prahassa, mutta siirtyi kesken kauden lainalle Extraliigassa pelanneeseen HC Sparta Prahaan. Hänen sopimuksensa Lev Prahaan olisi jatkunut vielä kaudelle 2013–2014, mutta hänen sopimuksensa purettiin. Hunkes siirtyi tämän jälkeen Extraliigaseura HC Libereciin.
Aiheesta muualla

Jiří Hunkes Jatkoaika-sivustolla (Arkistoitu – Internet Archive)
Jan Nowicki

| Jan Nowicki |
| --- | --- |
 Nowicki vuonna 2017
Henkilötiedot
Syntynyt: 5. marraskuuta 1939
Kuollut: 7. joulukuuta 2022 (83 vuotta)
Ammatti:  näyttelijä
Puoliso:  Márta Mészáros (–2008) Małgorzata Potocka (2009–2015) Anna Kondratowicz (2016–2022)
Näyttelijä
Aktiivisena:  1956–2022
 Nimikirjoitus
Aiheesta muualla
IMDb
Elonet
Jan Nowicki (5. marraskuuta 1939 – 7. joulukuuta 2022) oli puolalainen näyttelijä. Hän esiintyi 90 elokuvassa ja televisiojaksossa vuodesta 1967.
Valikoitu filmografia

Bariera (1966)
Colonel Wolodyjowski (1969)
Family Life (1971)
The Hour-Glass Sanatorium (1973)
Women (1977)
Spiral (1978)
Just Like Home (1978)
Perijättäret (1980)
Diary for My Children (1984)
O-Bi, O-Ba: The End of Civilization (1985)
Diary for My Lovers (1987)
Magnat (1987)
A Tale of Adam Mickiewicz's 'Forefathers' Eve' (1989)
Foetus (1994)
The Seventh Chamber (1995)
The Unburied Man (2004)
Aiheesta muualla

Jan Nowicki Internet Movie Databasessa. (englanniksi)
Johan Eggert Åberg

Johan Eggert Åberg (14. toukokuuta 1820 Kullaa – 13. lokakuuta 1885 Nakkila) oli suomalainen kirkkoherra ja kirjailija.
Åbergin vanhemmat olivat Kullaan Leineperin ruukin johtaja Per Eggert Åberg ja Kristina Lovisa Frestadius. Hän kävi Porin triviaalikoulua ja pääsi ylioppilaaksi Helsingissä 1840. Åberg vihittiin papiksi 1843. Hän toimi aluksi pappina Sundissa, Finströmissä ja Suomusjärvellä. Åbergista tuli Kiskon vt. kappalainen ja pitäjänpedagogi 1845 sekä vakinainen pedagogi 1846. Samana vuonna 1846 hänestä tul Kemiön kappalainen. Åberg oli kirkkoherrana Lemulla 1868–1873 ja Nakkilassa 1873–1885. Hän sai varapastorin arvon 1854 ja rovastin arvon 1879.
Åberg harrasti mehiläistenhoitoa ja hän teki 1866 valtion apurahan turvin tähän liittyvän opintomatkan Saksaan ja Sveitsiin. Palattuaan Suomeen hän julkaisi mehiläishoidon oppaan 1867 ja antoi myös aiheeseen liittyvää opetusta halukkaille.
Åberg oli naimisissa vuodesta 1845 Charlotta Eufrosyne Aejmelaeuksen kanssa. Heillä oli neljä lasta.
Teoksia

Paavo ja Anna, runoelma. Turku 1856
Uudentapasen mehiläis-hoidon opetus : omasta kokemuksesta sekä erittäin Dzierzonin tavan mukaan. Suomen talousseura, Turku 1867
Jari Sinkkonen (rumpali)

| Jari Sinkkonen |
| --- | --- |
 Jari Sinkkonen esiintymässä Kotiteollisuuden kanssa Lappeenrannassa 16. lokakuuta 2008.
Henkilötiedot
Syntynyt: 29. elokuuta 1970 (ikä 54)
Muusikko
Tyylilajit:  heavy metal, hard rock
Soittimet:  rummut
Yhtyeet:  Kotiteollisuus (1991–) Pronssinen Pokaali (1997–2000)
  [ Muokkaa Wikidatassa ] [ ohje ]  
Jari-Markus Juhani Sinkkonen (s. 29. elokuuta 1970 Lappeenranta) on Kotiteollisuus-yhtyeen rumpali ja yksi perustajajäsenistä, joka asuu Lappeenrannassa. Hän on entinen tatuointi- ja lävistysyrittäjä. Vuosina 1997–2000 hän vaikutti myös Pronssinen Pokaali -yhtyeessä.
Juan Pons

Juan Pons
Juan Pons Álvarez (s. 8. elokuuta 1946) on espanjalainen oopperalaulaja. Hän on esittänyt Verdin tärkeimpien baritoniroolien lisäksi muun muassa veristisiä teoksia.
Pons syntyi Ciutadellassa Menorcalla. Hän saavutti kansainvälistä huomiota ensi kertaa esiintymisellään Verdin Falstaffissa Milanon La Scalassa 1980. Hän on sittemmin esiintynyt useissa maailman huomattavimpiin lukeutuvissa oopperataloissa, kuten New Yorkin Metropolitanissa, jossa hän teki debyyttinsä vuonna 1983.
Pons nimitettiin 18. marraskuuta 2000 Baleaarien yliopiston kunniatohtoriksi.
Jesé

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jesé Rodríguez Ruíz
Syntymäaika: 26. helmikuuta 1993 (ikä 31)
Syntymäpaikka: Las Palmas, Espanja
Pelipaikka: laitalinkki
Pituus: 178 cm
Junioriseurat
2003–2005: El Pilar
2005–2007: Huracán
2007–2011: Real Madrid
Seurat
| Vuodet | Seura | O | (M) |
| 2011–2013 | Real Madrid Castilla | 77 | (30) |
| 2011–2016 | Real Madrid | 63 | (13) |
| 2016– | Paris Saint-Germain | 10 | (1) |
| 2017 | → Las Palmas (laina) | 16 | (3) |
| 2017–2018 | → Stoke City (laina) | 13 | (1) |
| 2019 | → Real Betis (laina) | 14 | (2) |
| 2019– | → Sporting (laina) | 6 | (1) |
Maajoukkue
| 2009 | Espanja U16 | 3 | (1) |
| 2010 | Espanja U17 | 7 | (1) |
| 2011 | Espanja U18 | 2 | (1) |
| 2010–2012 | Espanja U19 | 11 | (6) |
| 2013 | Espanja U20 | 8 | (5) |
| 2013–2014 | Espanja U21 | 5 | (2) |
 Seurajoukkueuran tilastot kattavat vain kansalliset sarjat, päivitetty 16. marraskuuta 2019.  Maajoukkueuran tilastot päivitetty 16. marraskuuta 2019.
Jesé Rodríguez Ruíz eli Jesé (s. 26. helmikuuta 1993 Las Palmas) on espanjalainen jalkapalloilija. Hän on pelipaikaltaan laitalinkki.
Seurajoukkueura > Real Madrid

Jesé syntyi Kanariansaarilla Las Palmasissa, josta hän muutti manner-Espanjaan vuonna 2007 siiryttyään Real Madridin junioriakatemiaan. 16. tammikuuta 2011 hänet nostettiin ensikertaa seuran reservijoukkueeseen Castillaan, joka pelasi maan kolmanneksi korkeimmalla sarjatasolla Segunda División B:ssä. Hyvin sujuneen kauden 2010–2011 jälkeen nuorisojoukkueessa Jesé noustettiin pysyvästi reservijoukkueeseen.
Heinäkuussa 2011 Real Madridin edustusjoukkuetta valmentanut José Mourinho kutsui Jesén mukaan joukkueen harjoituskaudelle. Hän teki epävirallisen ensiesiintymisenä edustusjoukkueessa ystävyysottelussa Los Angeles Galaxyä vastaan. 3. elokuuta 2011 toisessa harjoituskauden ottelussa kiinalaista Guangzhou Evergrandea vastaan Jesé teki ensimmäisen maalinsa Ángel di Marían keskityksestä, oltuaan kentällä vain 20 sekuntia.
Jesé teki ensimmäisen maalinsa reservijoukkueessa 2. lokakuuta 2011 ottelussa La Rodaa vastaan. 6. joulukuuta 2011 Mourinho valitsi Jesén edustusjoukkueen kokoonpanoon Mestarien liigan lohkovaiheen viimeiseen otteluun alankomaalaista Ajaxia vastaan. Real Madrid voitti ottelun 3–0, mutta Jesé ei vielä päässyt tekemään virallista ensiesiintymistään. Lopulta kuusi päivää myöhemmin pelatussa Copa del Reyn ensimmäisessä osaottelussa Ponferradinaa vastaan hän pääsi kentälle ja pelasi näin uransa ensimmäisen virallisen ottelunsa Real Madridissa.
Kaudella 2011–2012 Jesé oli nostamassa Castillaa Segunda División B:stä Segunda Divisióniin. Kaudella 2012–2013 hän teki Segundassa 22 maalia ja rikkoi näin Emilio Butragueñon tekemän aiemman Castillan maaliennätyksen yhdellä maalilla. Hän oli myös Segundan paras espanjalainen maalintekijä. Heinäkuussa 2013 Jesé teki neljävuotisen jatkosopimuksen Real Madridin kanssa, ja samassa yhteydessä hänet nostettiin vakituisesti edustusjoukkueeseen.
Seurajoukkueura > Paris Saint-Germain

Jesé siirtyi ranskalaiseen Paris Saint-Germainiin elokuussa 2016.
Aiheesta muualla

Kuvia tai muita tiedostoja aiheesta Jesé Wikimedia Commonsissa
Jesén esittely Real Madridin kotisivustolla (espanjaksi)
Jesén tilastot BDFutbol-sivustolla (englanniksi)
Johan Ehrenberg

| Johan Ehrenberg |
| --- | --- |
 Ehrenberg vuonna 2011.
Henkilötiedot
Syntynyt: 1957
Ammatti:  kirjailija, toimittaja
Johan Ehrenberg (s. 1957) on ruotsalainen kirjailija, yrittäjä ja vasemmistolaisen ETC-aikakauslehden perustaja. Hän on julkaissut useita yhteiskunnallisia aiheita käsitteleviä kirjoja sekä joitakin romaaneja. Ehrenberg on huolestunut ilmastonmuutoksesta ja laajentanut ETC:n toimintaa uusiutuviin energialähteisiin sekä ilmastoystävälliseen rakentamiseen. Vuonna 2016 hän kertoi omaelämäkerrassaan sairastavansa leukemiaa.
Aiheesta muualla

Kuvia tai muita tiedostoja aiheesta Johan Ehrenberg Wikimedia Commonsissa
Joan McSheehy

Joan McSheehy (Huffman; 22. heinäkuuta 1913 Whitinsville, Massachusetts – 16. huhtikuuta 1948 Baltimore, Maryland) oli yhdysvaltalainen uimari. Hän kilpaili vuoden 1932 kesäolympialaisissa Los Angelesissa ja sijoittui siellä viidenneksi naisten 100 metrin selkäuinnissa.
Joan Llaneras

| Joan Llaneras |
| --- | --- |

Henkilötiedot
Koko nimi:  Joan Llaneras Roselló
Syntynyt: 17. toukokuuta 1969 (ikä 55)
Kansalaisuus:   Espanja
Pyöräilijä
Pituus:  180 cm
Paino:  65 kg
Laji:  ratapyöräily
Rooli:  ajaja
Ajajatyyppi:  piste- ja pariajo
Joan Llaneras Roselló (s. 17. toukokuuta 1969 Porreres, Baleaarit, Espanja) on espanjalainen ratapyöräilijä, joka kilpailee piste- ja pariajossa.
Llaneras on voittanut neljästi pisteajon (1996, 1998, 2000, 2007) ja kolmesti pariajon (1997, 1999, 2006) MM-kullan. Lisäksi hänellä on pisteajosta yksi hopea ja kaksi pronssia sekä pariajosta kaksi hopeaa. Kesäolympialaisissa hän on voittanut pisteajon olympiakullan kahdesti (2000, 2008) ja -hopean kerran (2004).
Joan Severance

Joan Severance (s. 23. joulukuuta 1958 Houston, Teksas) on yhdysvaltalainen näyttelijä ja malli. Hänellä on ollut tunnettu rooli muun muassa elokuvassa Syyttömät silminnäkijät (1989), ja hän on lisäksi esiintynyt televisiossa
mm. suositussa 1980-luvun sarjassa Wiseguy. Lisäksi hän on ollut Playboyn kannessa tammikuussa 1990 ja marraskuussa 1992.
Aiheesta muualla

Joan Severance Internet Movie Databasessa. (englanniksi)
Joan Lind

| Mitalit> Maa:   Yhdysvallat.Naisten soutu. Olympialaiset  | Mitalit> Maa:   Yhdysvallat.Naisten soutu. Olympialaiset  | Mitalit> Maa:   Yhdysvallat.Naisten soutu. Olympialaiset  | Maa:   Yhdysvallat> Naisten soutu. |
| --- | --- | --- | --- |
|  Hopeaa | Montréal 1976 | yksikkö |  |
|  Hopeaa | Los Angeles1984 | perämiehellinennelonen |  |
Joan Louise Lind Van Blom (o.s. Lind, 26. syyskuuta 1952 Long Beach, Kalifornia – 28. elokuuta 2015) oli yhdysvaltalainen soutaja ja olympiamitalisti. Lind oli ensimmäinen yhdysvaltalainen soudun naisolympiamitalisti. Hän voitti olympiahopeaa sekä yksiköstä Montrealista 1976 että perämiehellisestä nelosesta Los Angelesista 1984. Lindin aviomies John Van Blom oli myös olympiatason soutaja.
Rouva Lind Van Blom kuoli 62-vuotiaana 28. elokuuta 2015. Hän kärsi viimeiset elinvuotensa aggressiivisesta aivosyövästä ja vietti viimeiset kolme viikkoaan saattohoidossa.
Johan Eichfeld

| Johan Eichfeld |
| --- | --- |
 Eichfeld (keskellä) Oulussa vuonna 1961. Oikealla professori Jouko Koskikallio.
Neuvosto-Viron Korkeimman neuvoston puhemiehistön puheenjohtaja
 1958 - Marraskuu 1961  
Edeltäjä:  August Jakobson
Seuraaja:  Aleksei Müürisepp
Neuvosto-Viron tiedeakatemian puheenjohtaja
 Huhtikuu 1950-28.3.1968  
Edeltäjä:  Hans Kruus
Seuraaja:  Arnold Veimer
Henkilötiedot
Syntynyt: 13. syyskuuta 1893 Paide, Vironmaan kuvernementti, Venäjän keisarikunta
Kuollut: 20. huhtikuuta 1989 Tallinna, Viron SNT, Neuvostoliitto
Kansalaisuus:  venäjänvirolainen
Tiedot
Puolue:  Viron kommunistinen puolue (EKP)
Johan Eichfeld (13. syyskuuta 1893 Paide – 20. huhtikuuta 1989 Tallinna) oli virolainen tiedemies ja valtiomies.
Nuorena virolaismiehenä Johan Eichfeld joutui ensimmäiseen maailmansotaan vuosiksi 1914–1917 keisarillisen Venäjän joukoissa. Hän jäi Neuvosto-Venäjälle  ja opiskeli maatalouden instituutissa Petrogradissa, josta hän valmistui vuonna 1923. Siellä hän oli kuuluisan kasvitieteilijän Nikolai Vavilovin oppilaana.
Vuosina 1923–1930 Johan Eichheld toimi Murmanskin alueella Hiipinän maatalouden koepisteen johtajana. Vuosina 1930–1940 hän toimi Neuvostoliiton pohjoisen napapiirin alueen maataloudesta vastaavana johtajana. Vuonna 1935 hänestä oli tullut Neuvostoliiton maataloustieteiden akateemikko. Hänen tutkimuksensa käsittelivät pääasiassa Napapiirin alueen viljelykasveja, maaperän kunnostusta ja suoviljelyä.
Toisen maailmansodan jälkeen Johan Eichfeld siirtyi Viroon toimien vuodesta 1946 Viron sosialistisen tasavallan tiedeakatemiassa ja vuosina 1950–1969 tiedeakatemian puheenjohtajana Tartossa. Hänet valittiin vuonna 1953 Neuvostoliiton tiedeakatemian jäseneksi. Eichfeld oli siihen aikaan vaikeassa tilanteessa, koska Neuvostoliiton biologian tutkimuksessa Trofim Lysenkon käytännön kokeilut olivat syrjäyttäneet kansainvälisesti arvostetun Vavilovin teoriaperustaisen tutkimuksen. Eichfeld ei vastustanut suoraan Lysenkoa, mutta esimerkiksi Neuvosto-Virossa hänen johtamansa kasvitieteen tutkimus ei sitoutunut täysin Lysenkon periaatteisiin. Eichfeldin aikana Viroon perustettiin useita maatalouden alan tutkimusyksiköitä.
Johan Eichfeld toimi vuosina 1963-1966 Neuvosto-Virossa tehdyn tietosanakirja päätoimittajana.
Vuonna 1958–1961 hän toimi Viron SNT:n korkeimman neuvoston presidiumin puheenjohtajana eli Neuvosto-Viron presidenttinä.
Johan Eichfeld sai ansioistaan vuonna 1942 Stalinin palkinnon. Hänet nimitettiin vuonna 1963 Sosialistisen työn sankariksi. Uraallaan Neuvostoliitossa Eichfeld sai useita Leninin kunniamerkkejä eli vuosina 1935, 1948, 1950, 1958 ja 1963.
Aiheesta muualla

Johan Gansovich Eichfeld (venäjäksi)
The White Book – Losses Inflected on the Estonian Nation by Occupation Regimes. (Arkistoitu – Internet Archive)
Neuvosto-Viron korkeimman neuvoston presidiumin puheenjohtajat (Neuvosto-Viron presidentit)
Johannes Vares (1940) | Eduard Päll (1946) | August Jakobson (1950) | Johan Eichfeld (1958) | Aleksei Müürisepp (1961) | Artur Vader (1970) | Johannes Käbin (1978) | Arnold Rüütel (1983)
Jari Suikka

Jari Matias Suikka (s. 2. heinäkuuta 1981 Lappeenranta) on suomalainen pikajuoksija. Päämatkoina hänellä ovat 100 metriä ja 200 metriä ja seuratasolla hän edustaa Helsingin Kisa-Veikkoja. Vuoteen 2003 saakka hän edusti Imatran Urheilijoita, vuosina 2004–2014 Lappeenrannan Urheilu-Miehiä ja vuosina 2015–2017 Viipurin Urheilijoita. Valmennuksensa hän hoitaa itse.
Aiheesta muualla

Suikan omat kotisivut (Arkistoitu – Internet Archive)
Jarkko Moilanen

| Jarkko Moilanen |
| --- | --- |

Henkilötiedot
Syntynyt: 10.12.1974 Lahti
Kansalaisuus:  Suomi
Kirjailija
Äidinkieli: Suomi
Tuotannon kieli: suomi ja englanti
Tyylilajit:  tietokirjat, videot
Aiheet:  AI, Datatalous, API, API-talous, alustatalous, kehittäjäkokemus
Pääteokset:  AI-Powered Data Products, Deliver Value in the Data Economy, API-talous 101
Aiheesta muualla
apitalisti.fi
Löydä lisää kirjailijoitaKirjallisuuden teemasivulta
Jarkko Moilanen (s. 10. joulukuuta 1974 Lahti) on IT-asiantuntija, tietokirjailija ja tutkija.
Ura ja koulutus

Moilanen opiskeli 1994–1996 Maanpuolustuskorkeakoulun perustustutkinto-osastolla valmistumatta kuitenkaan upseeriksi. Moilanen aloitti 1997 valtio-opin opinnot Tampereen yliopistossa. 1998-2004 Moilanen työskenteli Tampereen yliopiston Hypermedialaboratoriossa opettajana ja tutkijana[lähde? ]. Vuosina 2004-2006 Moilanen työskenteli teollisuudelle automatisoituja XML-teknologiaan perustuvia dokumentaatiojärjestelmiä kehittävässä yrityksessä[lähde? ]. Vuonna 2010 Moilanen johti hajautettua 3D -tulostamista kehittävän startup-yrityksen kehitystyötä Tampereella[lähde? ]. Moilanen valmistui 2011 yhteiskuntatieteen maisteriksi. Pro gradu käsitteli hakkerikulttuuria. Moilanen haki jatko-opintoihin Tampereen yliopistoon informaatiotieteiden tiedekuntaan. Vuosina 2011-2013 Moilanen toimi MeeGo-yhteisön yhteisömanagerina[lähde? ].
Vuonna 2013 Moilanen siirtyi opetus- ja kulttuuriministeriöön ministeri Krista Kiurun projektin projektipäälliköksi[lähde? ]. Vuonna 2015 Moilanen nimitettiin yleissivistävän koulutuksen ja varhaiskasvatuksen osaston kehittämispäälliköksi, vastuualueenaan toimialan ICT -järjestelmien strateginen kehittäminen ja johtaminen[lähde? ]. Moilanen väitteli kesällä 2017 Tampereen yliopistosta informaatiotieteiden tiedekunnasta tohtoriksi matalakustanteisiin 3D-tulostimiin ja vertaistuontantoon (P2P) perustuvan ekosysteemin synnystä ja rakenteesta. Vuoden 2017 Moilanen työskenteli API -talouden startup yrityksessä liiketoimintajohtajana ja palasi tammikuussa 2018 virkaan opetus- ja kulttuuriministeriöön.
2018 Moilanen siirtyi Platform of Trust Oy:hyn[lähde? ]. Osana työtehtäviä syntyi idea uudesta datatalouden spesifikaatiosta, joka sai nimen Open Data Product Specification (ODPS). ODPS on standardi, joka määrittelee datatuotteiden koneluettavan kuvauksen. Julkisen version kehitystyön aloittaminen tapahtui joulukuussa 2021. Helmikuussa 2022 Moilanen julkisti yhdessä Jussi Niilahden kanssa Open Data Product Specification -spesifikaation version 1.0. Spesifikaation asema vahvistui vuonna 2024, kun se siirtyi Linux Foundationin alaisuuteen.
Lokakuussa 2022 Moilanen muutti Abu Dhabiin ja aloitti työskentelyn Abu Dhabi Digital Authority:ssa datatuotteiden kehityksestä vastaavana asiantuntijana. Keväällä 2023 rooli laajeni sisältämään tekoälyn hyödyntämisen kehittämisen datapohjaisessa lisäarvonluonnissa.[lähde? ]
Kunniamaininnat ja nostot mediassa

2022 Hyperight Nordic 100 in Data, Analytics & AI -vaikuttajalistalla.
2019 API -talouden ammattilaisena Tivin Top 100 ICT -vaikuttajalistalla.
2018 Moilanen mainittiin uudelleen API -talouden ammattilaisena Tivin Top 100 ICT -vaikuttajalistalla.
2017 Moilanen nostettiin ainoana API-talouden ammattilaisena APItalisti-titteliä käyttävänä Tivin Top 100 ICT -vaikuttajalistalle.
2014 Apps4Finland 2. sija mahdollistaja sarjassa ohjelmistorajapintoihin keskittyvän API:Suomi -yhteisön luomisesta
2011 Suomen Linux-käyttäjien yhdistyksen FLUGin kunniamaininta
Avoimien yhteisöjen perustaja

Moilanen on ollut aktiivinen Ubuntu-yhteisön jäsen vuodesta 2008. Hän on perustanut Tampereen Hacklab-yhteisön 2009 . Hän perusti myös MeeGo Suomi -yhteisön joulukuussa 2010 toimien yhteisön yhteisömanagerina muutaman vuoden. Vuonna 2012 Moilanen perusti Lean Startup Tampere -yhteisön. Vuonna 2014 Moilanen perusti Suomen ensimmäisen ohjelmistorajapintoihin keskittyvän API:Suomi -yhteisön. Vuonna 2015 hän perusti APIOps -yhteisön, joka keskittyy ohjelmistorajapintojen tuottamisen automatisointiin. Moilanen myös lanseerasi samana vuonna termin APIOps ensimmäisenä maailmassa. Vuonna 2017 Moilanen perusti API Economy Hacklab -yhteisön, joka keskittyy API-talouden ilmiöiden tutkimiseen ja alan tutkijayhteisön kasvattamiseen sekä akateemisten julkaisujen tuottamiseen API-taloudesta. Vuonna 2018 Moilanen aloitti APItalisti-brändin rakentamisen ja keskittyi API -talouden ilmiöiden tutkimiseen ja viestintään.
Toiminta kirjailijana

Moilanen väitteli tohtoriksi aiheesta 3D printing focused Peer Production : Revolution in design, development and manufacturing. Väitöskirja koostuu artikkeleista, joista kaikki ovat yhdessä toisten tutkijoiden kanssa kirjoitettuja.
Moilasen yhdessä kolmen muun asiantuntijan kanssa kirjoittama kirja "API -talous 101" julkaistiin elokuussa 2018 Alma Talentin toimesta. Kirjasta tehtiin 2019 englanninkielinen käännös nimellä "API Economy 101".[lähde? ]
Syksyllä 2018 Moilanen aloitti kirjan työstämisen englanniksi aiheesta "Build for Developers - Application Developers as Customers in API Economy" kirjoitussarjaan nimeltä 100 Days DX. Sarjan viimeinen yhteenkokoava kirjoitus valmistui 6.11.2019.[lähde? ]
Keväällä 2022 Moilanen kirjoitti datatalouden liiketoiminnalliseen puoleen keskittyvän kirjan nimeltä "Deliver Value in the Data Economy". Kirja perustuu kokemuksiin yli 200 datatuotteen tekemisestä saatuihin oppeihin.[lähde? ]
Julkaisut

Wood Chris, Moilanen Jarkko, Sandoval Kristopher, van der Mersch Vassili, Santolalla Oscar, Doerrfeld Bill: How to Successfully Market an API: Fine-tuning Developer Relations and Platform Advocacy.  Nordic APIs, 2016.
Moilanen, Jarkko 3D printing focused Peer Production : Revolution in design, development and manufacturing, Tampereen Yliopisto 2017.
Moilanen Jarkko, Niinioja Marjukka, Seppänen Marko & Honkanen Mika: API -talous 101.  Helsinki:  Alma Talent, 2018.  ISBN 978-952-14-3508-9.
Moilanen Jarkko, Niinioja Marjukka, Seppänen Marko & Honkanen Mika: API Economy 101.  Helsinki:  Books on Demand, 2019.  ISBN 9789528008491.
Moilanen Jarkko, Luhti Toni, Niilahti Jussi: Deliver Value in the Data Economy.  Tampere:  Mindmote Oy, 2022.  ISBN 9789529463060.
Moilanen Jarkko, Venkata Pradeep Tatiraju: AI-Powered Data Products.  Tampere:  Mindmote Oy, 2023.  ISBN 9789529481439.
Aiheesta muualla

APItalisti sivusto (Arkistoitu – Internet Archive)
John Lombe

Lomben muotokuva Derbyssä.
John Lombe (1693–1722) oli englantilainen silkintuottaja. Hänen perheensä oli tekstiilialalla, ja velipuoli Thomas hankki vuonna 1718 patentit kolmelle silkin käsittelyyn tarkoitetulle koneelle. Uskotaan, että John Lombe toi koneiden perusajatuksen Italiasta.
Tuohon aikaan Euroopan paras silkki kehrättiin Sardiniassa, missä teollisuusvakoilu oli kielletty kuolemanrangaistuksen uhalla. Lombe liikkui siellä ensin turistina, mutta lahjoi sitten itsensä töihin huoltomieheksi ja luonnosteli koneista kuvia työpäivän päätteeksi. Hän salakuljetti piirrokset veljelleen Englantiin.
Veljekset rakennuttivat silkkitehtaan Derwentin varteen, Thomas Cotchettin epäonnistuneen silkkitehtaan naapuriin. Uuden tehtaan koneet toteutti tunnettu hydrauliikkainsinööri George Sorocold. Derbyn silkkikehräämöstä tuli menestyvä yritys, joka työllisti 300 henkeä 1730-luvulla. John Lombe kuoli vuonna 1722, ja tuhannet osallistuivat hänen hautajaisiinsa. Kuolinsyyksi on epäilty italialaisen naisen kostoa.
Silkkikehräämö ennen vuoden 1910 tulipaloa.
Jealkb

| Jealkb> Tiedot |
| --- | --- |
Toiminnassa:  2006–
Tyylilaji:  Visual kei
Kotipaikka:  Japani
Laulukieli:  Japani
Jäsenet:  Haderu, Laulu   Ediee, Kitara   Mofto, Kitara   Dunch, Basso   Elsa, Rummut   Chaos, koskettimet/kuoro   Hideki, Viulu/Tanssi  
Levy-yhtiö:  YR - jkb records  
Infobox OKNimi-testi OK: 
Jealkb (ジュアルケービー juarukeebii) on vuonna 2006 perustettu japanilainen visual kei -yhtye. Yhtyeen seitsemästä jäsenestä viisi ovat Yoshimoto Kogyo alaisuudessa toimineita koomikkoja.
Itse bändin nimi on jäsenten sisäpiirin vitsi, siirtämällä "ビー" lopusta nimen eteen nimestä tulee visual kei (biijuarukee)
Jäsenet

Haderu - laulu
Oikea nimi: Atsushi Tamura, syntynyt 4. joulukuuta
Muodostaa London Boots 1 2-koomikkoduon yhdessä Ryo Tamuran kanssa
Ediee (ensimmäinen) kitara
Oikea nimi: Tomohide Ōkawa, syntynyt 24. toukokuuta
NIBUNNOGO!-koomikkoryhmän jäsen
Mofto- (toinen) kitara
syntynyt 29. kesäkuuta
Dunch - basso
syntynyt 15. helmikuuta
Elsa - rummut
syntynyt 16. joulukuuta
Entinen Motormouh'n toimitusjohtaja
Chaos - koskettimet/kuoro
syntynyt 24. lokakuuta
Hideki - viulu/tanssi
Oikea nimi: Hideki Morimoto, syntynyt 2. huhtikuuta
NIBUNNOGO!-koomikkoryhmän jäsen